**Radna skupina BCOP-a za proračunsku pismenost i transparentnost**

**Alati za procjenu proračunske transparentnosti i rasprava o budućem radu u praksi participativne izrade proračuna**

**23. lipnja, 10.00 – 12.30**

**Moskva, Rusija**

**Pozadina i kontekst**

**Radionicu drži Radna skupina za proračunsku pismenost i transparentnost koju je osnovala** Zajednica prakse za proračun (BCOP)**[[1]](#footnote-1)** PEMPAL-a u okviru Akcijskog plana za FG 2015. Radnu skupinu vodi Ministarstvo financija Ruske Federacije. Resursni tim Svjetske banke pruža podršku aktivnostima Radne skupine. Cilj Radne skupine jest učiti iz međunarodnog iskustva o pristupima unaprjeđenju proračunske pismenosti građana te poboljšanju proračunske otvorenosti i dostupnosti.[[2]](#footnote-2)

**Glavni je cilj radionice OECD-ovo predstavljanje svojeg novog priručnika o proračunskoj transparentnosti.** Pružit će se i pregled preliminarnih rezultata Međunarodnog partnerstva za proračun o dostupnosti proračunske dokumentacije te će se održati panel rasprava kako bi se utvrdila očekivanja i željeni rezultati zemalja članica u pogledu novog proizvoda znanja za praksu participativne izrade proračuna.

**OECD je izradio Priručnik za transparentnost proračuna kojim se zemlje mogu koristiti kako bi provele samoprocjenu radi utvrđivanja učinka u fiskalnoj i proračunskoj transparentnosti.** Priručnik je izrađen uz sudjelovanje i suradnju šire globalne zajednice institucija za proračun i fiskalnu transparentnost, osobito Međunarodnog monetarnog fonda (MMF), Grupe Svjetske banke, Međunarodnog partnerstva za proračun (IBP), Međunarodne federacije računovođa (IFAC) i Programa za javne rashode i financijsku odgovornost (PEFA), od kojih su svi članovi mreže Globalne inicijative za fiskalnu transparentnost (GIFT). OECD navodi kako svrha priručnika nije ponoviti ili zamijeniti materijale koje su ta tijela već objavila, nego bi jednostavno trebao služiti kao vodič ili usmjeriti na te materijale, ali i utvrditi neke ključne praktične poruke koje se odnose na proračun i fiskalnu transparentnost.[[3]](#footnote-3)

**Radna skupina održat će rasprave i o praksama sudjelovanja u proračunskom procesu (ili „sudjelovanju javnosti“, kako ih naziva IBP)** s obzirom na to da je Radna skupina tu temu izdvojila kao prioritetnu nakon što je nedavno dovršila utvrđivanje i rješavanje izazova u izradi i distribuciji proračuna za građane.[[4]](#footnote-4) Naglasak panel rasprava bit će na očekivanjima i željenim rezultatima zemalja članica u radu kojim se nastoji doprinijeti prijedlogu proizvoda znanja koji će biti pokrenut nedugo nakon toga. Na međunarodnoj su razini zemlje postigle vrlo loše rezultate u pogledu „sudjelovanja javnosti“ u Anketi o otvorenosti proračuna iz 2015.Rezultati Ankete o otvorenosti proračuna iz 2012. i 2015. pokazuju da u mnogim slučajevima vlade svojim građanima i organizacijama civilnog društva ne pružaju dovoljno prilika za sudjelovanje u proračunskom procesu. Međutim, došlo je do značajnih poboljšanja u tom području, konkretno u Kirgiskoj Republici koja je ostvarila najviše bodova u regiji PEMPAL-a (52/100), nakon koje slijedi Gruzija (s 46 bodova) i Rumunjska (s 42 boda), koje su znatno iznad međunarodnog prosjeka koji iznosi 25/100 bodova.[[5]](#footnote-5) Međunarodno partnerstvo za proračun nedavno je izvijestilo i o značajnim promjenama u pogledu instrumenata za ispitivanje „sudjelovanja javnosti“ u Anketi o otvorenosti proračuna za 2017. (koja se trenutačno provodi) pa se neće moći provesti usporedba s ranijim rezultatima anketa iz 2012. i 2015, (uzimajući u obzir da to ne utječe na rezultate Indeksa otvorenosti proračuna koji će se tijekom vremena još uvijek moći uspoređivati s obzirom na to da su predmetna pitanja koja se odnose na Indeks otvorenosti proračuna iz različitih, odvojenih odjeljaka Ankete o otvorenosti proračuna).

**Voditeljica Radne skupine Anna Belenchuk i resursni tim održali su preliminarnu raspravu s GIFT-om i IBP-om tijekom nedavne plenarne sjednice u Biškeku o tome kako pomoći BCOP-u u njegovu prijedlogu rada za participativnu izradu proračuna.** IBP je naveo da bi oni Svjetskoj banci mogli pružiti dobre primjere zemalja na temelju rezultata aktualne Ankete o otvorenosti proračuna koja se još provodi. IBP je ponudio i isticanje posebnih pitanja iz ankete koja se odnose na „sudjelovanje javnosti“ kako bi zemlje znale što se općenito smatra dobrom praksom. GIFT je istaknuo kako bi mogao imenovati zemlje koje su upotrebljavale proračune za građane kako bi se počele savjetovati s građanima, što je predstavljalo instrument dijaloga i angažmana, s obzirom na to da su mnoge zemlje PEMPAL-a također u toj ranoj fazi reformiranja. GIFT može podijeliti i dobre primjere zemalja u pogledu portala fiskalne transparentnosti koji su se upotrebljavali radi konzultiranja i dobivanja povratne informacije od građana.

**GIFT i IBP su naveli kako će takve reforme potrajati jer je potrebno više vremena kako bi se „sudjelovanje javnosti“ provelo i postalo održivo** (za razliku od objave proračunske dokumentacije). Konkretno, jačanje sudjelovanja javnosti zahtijeva rad na dvjema razinama: državnoj i razini civilnog društva / javnosti. Iako je važno da vlada uvede mehanizme za sudjelovanje javnosti, također je važno raditi u skladu s „potražnjom“, posebno u onim zemljama u kojima se čini da civilno društvo nije toliko zaživjelo kao u drugima (kao što je Brazil u kojemu je na primjer sektor civilnog društva vrlo snažan). Moguće je da se te dvije razine međusobno nadopunjuju, tj. vlada može osigurati mehanizme koji će u ljudima potaknuti zanimanje za većim sudjelovanjem, ali kako ljudi postaju zainteresirani za određenu temu, tako počinju zahtijevati više mogućnosti za sudjelovanjem pa se time stvara i upotrebljava više mehanizama. Stoga je važno imati na umu da će možda trebati više vremena nego što je očekivano kako bi se postigla potpuna funkcionalnost i upotrebljivost tih mehanizama. U tom smislu IBP navodi kako bi bilo korisno spojiti tu novu razinu djelovanja s onom koja je upravo dovršena u proračunu za građane kako bi ih se moglo upotrebljavati te bi trebalo pitati građane što bi oni željeli vidjeti u proračunu za građane te kako bi željeli biti uključeni u proračunski proces.

**Proizvod znanja mogao bi dati pregled praksi participativne izrade proračuna na svjetskoj razini, uključujući sva dostupna istraživanja i analize slučajeva zemalja.** Gđa Belenchuk navela je kako je potrebno usuglasiti se oko toga što je postignuto na međunarodnoj razini, od čega Radna skupina može izraditi moguće opcije za reforme u zemljama članicama PEMPAL-a. Deset najvećih prednosti primjene praksi participativne izrade proračuna trebale bi činiti dio proizvoda radi pružanja dokaza o prednostima takvih reformi. Prijedlog GIFT-a je da se najprije napravi pregled proizvoda znanja, uključujući izvore koji će se pregledati radi upućivanja na najnovija istraživanja u tijeku i njihove rezultate kako ne bi došlo do dupliciranja.

**Sudionici**

**Na radionicu Radne skupine bit će pozvano 14 zemalja članica:** Albanija, Armenija, Bjelarus, Bosna i Hercegovina, Hrvatska, Kazahstan, Kirgiska Republika, Moldova, Rumunjska, Rusija, Tadžikistan, Turska, Ukrajina i Uzbekistan. Središnji tim Svjetske banke koji podržava radionicu čine: Maya Gusarova i Deanna Aubrey.

**DNEVNI RED**

Moderator: Anna Belenchuk

|  |  |
| --- | --- |
| 10.00 – 10.15 | ***Dobrodošlica***  Elena Nikulina, voditeljica tima PEMPAL-a, viši stručnjak za javni sektor, Svjetska banka  ***Uvod u dnevni red***  Deanna Aubrey, savjetnica za upravljanje javnim financijama, strateška savjetnica PEMPAL-a/članica resursnog tima BCOP-a, Svjetska banka  ***Predstavljanje sudionika*** |
| 10.15 – 10.30 | ***Najnoviji podaci o napretku: Pregled preliminarnih rezultata Ankete o otvorenosti proračuna za 2017. i najnovije informacije o razvoju proizvoda znanja za proračun za građane:*** Anna Belenchuk, predsjednica BCOP-a i voditeljica Radne skupine, Ministarstvo financija Ruske Federacije (15 minuta) |
| 10.30 – 11:30 | **OECD-ov Priručnik za transparentnost proračuna: Ronnie Downes,** zamjenik voditelja Odjela za planiranje proračuna i javne rashode, Uprava za javno upravljanje i teritorijalni razvoj, OECD (30 minuta)  ***Pitanja i odgovori*** (30 minuta) |
| 11:30 – 12:30 | ***Panel rasprave:*** ***Očekivanja i željeni rezultati proizvoda znanja za participativnu izradu proračuna:*** Od svake zemlje članice očekivat će se povratna informacija o tome čime bi ta zemlja željela da se pozabavimo u pogledu proizvoda znanja te koju povratnu informaciju može dati.  Moderatori: Maya Gusarova, glavna koordinatorica resursnog tima BCOP-a, stručnjak za javni sektor, Svjetska banka, i Anna Belenchuk |
| 12.30 – 14.00 | Ručak |

Podjela dokumenata s pozadinskim informacijama:

* *OECD-ov Priručnik za transparentnost proračuna:* Praktični koraci za podržavanje otvorenosti, integriteta i odgovornosti u upravljanju javnim financijama koje je razradio OECD uz sudjelovanje mreže Globalne inicijative za fiskalnu transparentnost (GIFT)
* BCOP-ov proizvod znanja o proračunima za građane (konačni nacrt koji uključuje komentare od vanjskih savjetnika)

1. Mrežu za učenje uz pomoć kolega za područje upravljanja javnim rashodima (PEMPAL) osnovali su Svjetska banka i donatori 2006. godine. Trenutačno u mreži sudjeluje 21 zemlja čiji su članovi stručnjaci za proračun iz ministarstava financija. Podupiru je Svjetska banka, Ministarstvo financija Ruske Federacije i SECO. Više informacija na poveznici [www.pempal.org](http://www.pempal.org) [↑](#footnote-ref-1)
2. Izvor: Sažetak prijedloga Radne skupine za proračunsku pismenost <http://www.pempal.org/event/eventitem/read/140/389> [↑](#footnote-ref-2)
3. Izvor: OECD-ov Priručnik za transparentnost proračuna, 2017., Uvodna riječ [↑](#footnote-ref-3)
4. Za primjerak proizvoda znanja koji je izradila SB na temu rušenja izazova u izradi proračuna za građane potražite primjerak pod „Pozadinski materijali“ na <https://www.pempal.org/events/bcop-plenary-meeting> [↑](#footnote-ref-4)
5. Prilog D: *Open Budget Survey 2015:* *Transparency, Public Participation and the Strength of Oversight Institutions.* (Anketa o otvorenosti proračuna za 2015.: transparentnost, sudjelovanje javnosti i snaga nadzornih institucija.) Rezultati Indeksa otvorenosti proračuna iz 2015. na engleskom i ruskom dostupni su na <http://internationalbudget.org/opening-budgets/open-budget-initiative/open-budget-survey/publications-2/full-report/> [↑](#footnote-ref-5)